કેન્દ્રની મોદી સરકાર કાર્યકાળની શરૂઆતથી જ પવિત્ર ગંગા નદીને શુદ્ધ કરવા સક્રિય છે અને તે માટે ‘ગંગા સ્વચ્છતા વિભાગ’ બનાવીને મસમોટું બજેટ પણ ફાળવ્યું હતુંં. હવે ગંગા નદીને પવિત્ર માનતા અને તેના જળને આચમનમાં લેતા શ્રદ્ધાળુઓ માટે સરકારે ઘેરબેઠા ગંગાજળની યોજના અમલમાં મુકી છે. કેન્દ્રીય ટેલિકોમ મંત્રી રવિશંકર પ્રસાદે પોસ્ટ વિભાગની સેવા દ્વારા ગંગાજળને શ્રદ્ધાળુઓનાં ઘર સુધી પહોંચાડવાની યોજનાને હાલમાં જ ખુલ્લી મૂકી હતી અને તેને અનેક રાજ્યોમાં સફળતા પણ મળી છે. ગુજરાતમાં આ યોજના અંતર્ગત ગંગાજળ વિતરણની કામગીરી શરૂ કરાઈ છે. જોકે કેટલાંક કારણોને લીધે શ્રદ્ધાળુઓ આ યોજનાથી નિરાશ થઈ રહ્યા છે.